"SETSWANA PUO YA GAE R-3 L ENANEFOKO akeronimi - lefoko le le agiwang ka go kapodisa ditlhaka/mafoko a ntlha a polelwana kgotsa leina (sekao; DIRT - Didiriswa tsa go Ithuta, go Ruta le Tshegetso). baakanya diphoso - go ntsha diphoso tsa mokwalo le matshwao a puiso a etswe tlhoko. baamogedi - bareetsi, babogedi, babuisi ba mefuta e e farologaneng ya tlhaeletsano ka kakaretso. baanelwa - batho ba mokwadi wa porosa a anelang ka ga bona, go tsenyeletsa le maina a bona. boanedi - ditlhaloso le dikarologantsho tsa baanelwa. boakaretsi - molawana o o reng thuto e fitlhelelwe ke barutwana botlhe ntle le go ba kgetholola ka ntlha ya bokoa bongwe jwa bona, e ka nna jwa dirwe tsa mmele kgotsa tlhaloganyo. bodiragatsi - go tsaya karolo mo motshamekong, sekao, terama. boiphediso - tiro e moirutwana a batlang go e dira morago ga dithuto. (Dithuto tse a di tlhophileng tsa motheo di lebane le tiro eo). boitlhamedi - mafoko a setheo kgotsa borutegi jo bo rileng; e le mareo a a ka itsiweng ke ba setheo fela. boitshimololedi - boikakanyetsi jo bo kgethegileng jwa morutwana ka nosi, a bo ithaetse go tlhagisa kitso ya gagwe. dikarolo tsa polelo - dikarolwana tse di bopang polelo jaaka, lediri, sedirwa, letiro, dipolelwana jalo le jalo. dipuisano - ditherisano tse go ikaeletsweng gore go dumalanwe ka mogopolo pele go tsewa tshwetso kgotsa go dirwa sengwe. dingangisano - dikganetsano tse mo go tsona go nang le matlhakore a le mabedi ba bangwe ba dumelana le ntlha ba bangwe ba e ganetsa. diponagalo - dilo dingwe tse di itlhophileng tse di tlhaolang se sengwe go se sengwe jaaka poko e farologana le padi. Sekao; Diponagalo tsa leboko ke: ditema, dipoeletso, moribo, morumo, jalo le jalo. dipotso tse di sa batleng dikarabo - jaaka “ A lo batla go boela mo pusong ele ya tlhaolele?” dipotso tse di tseneletseng - dipotso tse di lekang kitso bogolo jang ka dikgaisano le go itumedisa. ditshwanelo tsa botho - sengwe le sengwe se ka Molaotheo wa naga e leng tshwanelo ya moagi yo mongwe le yo mongwe, go se dira, bua, amogela jalo jalo kwa ntle ga go kgorelediwa kgotsa go kgoreletsa ba bangwe. emelela ntlha (go) - go emelela se o se buang/kwalang ka mabaka. go fopholetsa - go batla ka go utlwelela ka menwana o sa bone kgotsa go leka go tlhaloganya se o se utlwang ka go akanya. go tlhagisa ntlha ya gagwe - go akgela kgotsa go tshwaela. godisa - go oketsa kitso, bokgoni, kgotsa popego. 130 PEGELO YA PHOLISI YA KHARIKHULAMO LE TLHATLHOBO"